****

**Kaalutlege järgmist
välismaalt töötajate värbamise AJAL**

| Etapid | **Meetmed** |
| --- | --- |
| **1** | Esimesed sammud | Olete asja uurinud, koostanud kava ja valmis värbama Euroopa riikidest, kuid kuidas seda alustada? Kõigepealt võib võtta ühendust EURESega (Euroopa tööalase liikuvuse portaal) – meil on olemas kogu teave, millega aidata teil avaldada tööpakkumine ja alustada kandidaatide otsimist. |
| **2** | **Tööpakkumine**  | Tööpakkumise avaldamiseks EURESe portaalis peate selle kõigepealt avaldama oma kohaliku tööturuasutuse kaudu (vt EURESe portaalis tööpakkumiste link). |
| **3** | **EURESe CVde otsing** | EURESe andmebaasis on üle 260 000 tööotsija, kes otsivad töökohta välismaal. Registreeruge lehel CV-Online juba täna (vt CVde otsingu funktsioon). Selle kasutamine on kiire ja lihtne. |
| **4** | **EURESe ürituste kalender** | EURESe lehel on tema liikmete korraldatud suurürituste loetelu. Kalendrist saab lisateavet kogu Euroopas toimuvate värbamisürituste kohta. |
| **5** | **Kultuuriteadlikkus** | Kui olete leidnud, mis riigist soovite värvata, õppige seda riiki tundma. Näiteks võib juhtuda, et päev, mil soovite välismaalt kedagi värvata, on seal riigipüha. |
| **6** | **Ettevõtte esitlus** | Kaalutlege võimalust koostada kandidaatidele esitlus, mis tutvustab teie ettevõtet ja mis kirjeldab teise riiki siirdumise toetust. Võib-olla saate selle tõlkida ja avaldada ettevõtte veebilehel? |
| **7** | **Teenustaseme kokkulepped** | Kui värbate kolmanda isiku abil, peate määrama kummagi poole ülesanded ja kohustused, koostades kas lepingu või teenustaseme kokkuleppe. |
| **8** | **Välismaal toimuvatel EURESe töömessidel osalemine** | Kui soovite värvata mitu töötajat korraga, võite kaalutleda võimalust osaleda EURESe töömessidel EMP riikides, kus on olemas vajalikud töötajad. Arutage selliseid võimalusi ja osalemisega seotud tuge/korraldust oma kohaliku EURESe nõustajaga.  |
| **9** | **Soovituste kontrollimine** | CVs mainitud soovitused on olulised, kuid ärge eeldage, et soovitaja suudab rääkida või kirjutada teiega teie emakeeles. Parema vastuse saamiseks kirjutage kandidaadi endistele tööandjatele nende enda keeles. |
| **10** | **Töötajate muljed** | Küsige oma praegustelt töötajatelt, mis on teie ettevõttes töötamisel parim. Ilmestage enda töövõimalusi juhtumiuuringutega ja võimaluse korral kaasake edukalt lõimunud võõrtöötajaid. |
| **11** | **Teise riiki siirdumise toetus** | Töötajatesse investeeriva ettevõtte tootlikkus on suurem. Hinnake, kui palju saab uus töötaja teise riiki siirdumise toetust. Kuidas soovite, et teid ennast koheldaks? |
| **12** | **Hindamine** | Küsige tagasisidet värbamispartnerilt ja kandidaatidelt. See aitab hinnata projekti eeliseid ja puudusi ning täiustada tulevikus välismaalt värbamist. Lisaks andke tagasisidet kandidaatidele ja värbamispartneritele kindlasti ka ise. |